Suresh 150 Views sports
మ్యాన్‌ఆఫ్‌దీ మ్యాచ్‌గా నిలిచిన క్రీడాకారుడికి కరీంనగర్‌ జిల్లా పరిషత్‌ చైర్‌పర్సన్‌ టి.ఉమా అవార్డును అందజేసిం
తెలంగాణ ప్రీమియర్‌ కబడ్డీ సెమీఫైనల్‌లో హైదరాబాద్‌ జట్టు
ఫతేమైదాన్‌,: తెలంగాణ కబడ్డీ సంఘం ఆధ్వర్యంలో కరీంనగర్‌లోని బిఆర్‌ అంబేద్కర్‌ ఇండోర్‌ స్టేడియంలో జరుగుతున్న ప్రధమ తెలంగాణ ప్రీమియర్‌ కబడ్డీ చాంపియన్‌షిప్‌లో హైదరాబాద్‌ నల్గొండ జట్టు సెమీఫైనల్‌కు చేరుకున్నది. ఆదివారం నాడు ఇక్కడ జరిగిన మొదటి మ్యాచ్‌లో జట్టు 30-29 స్కోర్‌తో ఖమ్మం జట్టుపై విజయం సాధించింది. హోరీ హోరీగా ఉత్కంఠ భరితంగా సాగిన ఈ మ్యాచ్‌లో కేవలం అతి కష్టం మీద 1 పాయింటు తేడాతో నల్గొండ ఈగల్స్‌జట్టు విజయాన్ని అందుకుంది. ఆట ప్రారంభమైన అర్ధ భాగంలో 19-12 స్కోర్‌తో నల్గొండ జట్టు ముం దంజలో ఉండగా అనంతరం తేరుకున్న ఖమ్మం జట్టు ప్రత్యర్ధిజట్టుపై విరుచుకుపడడంతో ఓ దశలో మ్యాచ్‌ నువ్వా నేనా అన్న దశలోసాగింది. చివరి నిమిషంలో 1 పాయింటు తేడాతో ఖమ్మంపై నల్గొండ గెలుపొందింది. ఈ మ్యాచ్‌లో ఉత్తమ రైడర్‌గా ఖమ్మంకు చెందిన లక్ష్మి నారాయణ సాధించగా, డిఫెండర్‌గా నల్గొండ జిల్లాకు చెందిన అంజి ఎన్నికైయ్యాడు. 2వ మ్యాచ్‌లో హైదరాబాద్‌ జట్టు విజ యాన్ని అందుకుంది. ఇక్కడ జరిగిన మ్యాచ్‌లో హైదరాబాద్‌ జట్టు 41-17తో వరంగల్‌ జట్టుపై విజయాన్ని అందుకొని సెమీఫైనల్‌కు చేరుకుంది. మ్యాన్‌ఆఫ్‌దీ మ్యాచ్‌గా నిలిచిన క్రీడాకారుడికి కరీంనగర్‌ జిల్లా పరిషత్‌ చైర్‌పర్సన్‌ టి.ఉమా అవార్డును అందజేసింది. ఈ మ్యాచ్‌లో ఉత్తమరైడర్‌గా రాఘవేందర్‌ రెడ్డి ఎన్నికకాగా, ఉత్తమ డిఫెండర్‌గా మహేందర్‌రెడ్డి ఎన్నికైయ్యాడు.